<classify> LEONARD MANGOHA DAR ES SALAAM MWENYEKITI mpya wa Chama cha ACT Wazalendo, Maalim Seif Sharif Hamad,ameanza kazi na kutoa maazimio matano yanayohusu uendeshaji wa chama hicho nahatima ya kisiasa nchini. Akizungumza na waandishi wa habari Dar es Salaam jana, Maalim Seifalisema kuwa mkutano uliofanyika mwishoni mwa wiki pamoja na mambo mengine,uliazimia kufanya maboresho ya katiba ya chama hicho ili kuongeza ufanisi nakuimarisha chama. Alisema kuwa maboresho hayo pia yanalenga kutekeleza matakwa yaSheria ya Vyama vya Siasa ya Mwaka 2019 ambayo pamoja na mambo mengine,inavitaka vyama vya siasa kurekebisha katiba zake ili kuendana na sheria hiyo. Maboresho ya Katiba ya ACT Wazalendo, pamoja na mambo mengineyamezingatia usawa wa kijinsia na uwiano wa pande mbili za Muungano, alisemaMaalim Seif. Maalim Seif ambaye kabla ya uchaguzi huo alikuwa Mshauri Mkuu wa ACTWazalendo, alisema kuwa mkutano huo pia ulipitia na kupitisha hesabu za chamakwa kipindi cha miaka mitano iliyopita 2015-2020 na kusisitiza chama hichokuendeleza utamaduni wake wa uwazi katika usimamizi na matumizi ya fedha zachama. Halmashauri Kuu iliwachagua pia wajumbe wa Halmashauri Kuu, chombocha pili kwa ukubwa baada ya Mkutano Mkuu. Ni jambo linalotia moyo kuwa kati ya wajumbe 15 wa Halmashauri Kuuwaliochaguliwa, wanane ni wanawake ambao ni sawa na asilimia 53. Hata kwa wajumbe wa Kamati Kuu ambao jana wamechaguliwa naHalmashauri Kuu, kati ya wajumbe wanane, wajumbe wanne ni wanawake sawa naasilimia 50. Bodi ya wadhamini ya chama chetu, ambacho ndicho chombo kikuu chakusimamia fedha za chama, kina uwakilishi mkubwa wa wanawake kuliko wanaume.Kati ya wajumbe tisa, watano ni wanawake sawa na asilimia 55, alisema Maalim Seif. Alisema kuwa ACT Wazalendo imethibitisha kuwa ni chama kinachojaliusawa wa kijinsia kwa vitendo kwa kuwachagua na kuwateua wanawake kwenye vyombomuhimu vya kimaamuzi na nafasi mbalimbali za kimkakati. Vijana pia wamepata nafasi ya kipekee kwenye nafasi na vyombombalimbali vya kimaamuzi. ACT Wazalendo tunaamini kwamba vijana baada ya kupata malezi yakiuongozi, wanastahili kuaminiwa kwa kupewa nafasi za kuonyesha vipaji vyao,alisema Maalim Seif. Katika azimio la nne, alisema kuwa mkutano mkuu kwa kauli mojaumeunga mkono ushirikiano wa chama hicho na vyama vingine vya siasa katikauchaguzi katika kuilinda na kuipigania demokrasia nchini. Maalim Seif alisema mkutano huo umeazimia chama hicho kishirikiane navyama vingine makini vya siasa na makundi mbalimbali ya kijamii kutekelezaAzimio la Zanzibar la Mwaka 2018 ambalo lilisisitiza juu ya kuundwa kwamshikamano wa makundi mbalimbali ya kijamii katika kupambana na udhalimu,dhulma na udikteta wa CCM. Kuhusu tume huru ya uchaguzi, alisema kuwa mkutano huo ulisisitizaulazima wa chama kushirikiana na wadau wengine wa demokrasia kuipigania. Licha ya changamoto zilizopo katika mfumo mzima wa kusimamia chaguzizetu, mkutano mkuu uliweka bayana kuwa chama hakitasusia uchaguzi kwa sababukwetu huu ni uchaguzi muhimu. Kwa upande wa Zanzibar, ni dhahiri kuwa CCM imeshafahamu kuwahaiwezi kushinda uchaguzi. ACT Wazalendo tumejipanga na kujizatiti kuhakikishakuwa tunalinda ushindi wetu kwa gharama yoyote, alisema Maalim Seif. Kwa upande wa Tanzania Bara, alisema kuwa chama hicho kimejipangakuhakikisha kinashinda viti vingi vya udiwani na ubunge, kuongoza halmashaurina kushirikiana na vyama vingine makini vya upinzani kuhakikisha CCM inaondokamadarakani. Katika uchaguzi huo, wajumbe wa Mkutano Mkuu waliwachagua Zitto Kabwekuwa Kiongozi wa chama, Maalim Seif Mwenyekiti, Dorothy Semu MakamuMwenyekiti Bara, Juma Duni Haji Makamu Mwenyekiti Zanzibar huku nafasi yaKatibu Mkuu akichaguliwa mwanasiasa kijana Ado Shaibu na manaibu wake NassorMazrui Zanzibar na Joran Bashange Bara.  <topic>: KITAIFA 